VED FILMOPPTAK UNDER KORONAPANDEMIEN KREVDE KRIMINALOMSORGEN I NEW YORK
AT INNSATTE BRUKTE MASKER UNDER INTERVJUER
Når jeg ser tilbake på livet jeg har levd… var det ikke et liv i det hele tatt.
Jeg har aldri vært en dårlig person. Jeg ble alltid misforstått,
fordi jeg ikke forsto meg selv.
SIDEN ÅR 2000
HAR MER ENN 300 000 DRAP BLITT BEGÅTT I USA
Jeg har skadet folk. Skadet folk veldig stygt.
Men jeg har aldri drept noen før.
Det er noe jeg må leve med hver dag.
MER ENN 25% AV DE DRAPSDØMTE
ER OGSÅ DIAGNOSTISERT MED ALVORLIG PSYKISK SYKDOM
Det tok meg noen år i fengsel…
…å akseptere at jeg hadde drept noen.
DETTE ER HISTORIEN TIL INNSATT #02B0916
EN NETFLIX-SERIE
ATTICA STRAFFEANSTALT I STATEN NEW YORK
I APRIL 2002
BLE JAMES WALKER DØMT FOR DRAP PÅ BUTIKKMEDARBEIDEREN JAMES CURRY
Selv om jeg blir straffet her og nå, fortsetter jeg å straffe meg selv for det.
Personen som sitter foran dere nå…
…ville ikke ta ansvar for noe
den gang.
WALKER HAR ALDRI BENEKTET AT HAN BEGIKK DRAPET,
MEN PÅSTÅR HAN IKKE HUSKER AT HAN BEGIKK DET
Jeg brydde meg ikke om ansvar.
Det eneste jeg brydde meg om var… å spise, sove og ruse meg.
Jeg ble født i 1963 i Rochester i New York.
Det var veldig urbant og krevende.
På den tiden var det generelt veldig tøft for aleneforeldre og barn.
Jeg og søsknene mine sto alle hverandre nære.
Manglet vi en av oss, var det som å miste en puslespillbit,
og ting føltes bare ikke riktig.
Og puslespillbiten som manglet mesteparten av tiden, var meg.
FRA UNG ALDER SLET WALKER MED Å INTEGRERES SOSIALT
Da jeg begynte på skolen, sa de alltid at
jeg var aggressiv, eller at jeg hadde svekket læreevne.
Jeg hadde ingen problemer med å lære. Men jeg hadde en svekkelse.
WALKER HEVDER AGGRESJONEN I BARNDOMMEN VAR KNYTTET TIL PERIODISK HUKOMMELSESTAP
HAN OMTALER DETTE SOM PERIODER MED "BLACKOUT"
Da jeg var seks, satte de meg på medisiner
på grunn av en hendelse der en lærer dro ned buksene mine foran klassen
og slo meg med en linjal.
Linjalen hadde messingplate.
Jeg var et barn. Jeg gråt eller noe.
Hun slo meg noen ganger med linjalen og sendte meg tilbake til pulten min.
Hun snudde seg, jeg tok opp en stol og kastet den på henne.
Så løp jeg ut av klasserommet.
Og det var første gang blackoutene mine ble registrert.
For da moren min spurte meg om det, husket jeg det ikke.
Da jeg gikk uten medisinering, fikk jeg blackout-perioder.
De varte hvor lenge som helst mellom to timer og tre uker.
Visste ikke hva jeg drev på med.
Men alle andre trodde jeg oppførte meg som vanlig.
Og jeg var veldig destruktiv. Veldig voldelig… veldig på defensiven.
FRA HAN VAR TOLV ÅR, RØMTE WALKER OFTE HJEMMEFRA
HAN BLE ARRESTERT GJENTATTE GANGER FOR SMÅFORBRYTELSER
Jeg vil si mesteparten av livet mitt ble tilbragt på gata.
Jeg havnet i masse trøbbel.
Brøt meg inn i bygninger, gjorde det jeg måtte for å overleve.
Hver gang man blir arrestert eller satt i varetekt,
tas man til en straffeanstalt for ungdom.
Tror jeg var i rundt ti til sammen.
Dette var steder som skulle hjelpe meg,
men de gjorde mer skade enn godt.
Og dette utviklet seg til at jeg ble en fange.
I VOKSEN ALDER BLE WALKER MER KRIMINELL
Fra 20 til 30 års alder tilbrakte jeg 7,5 år i fengsel.
Det var mest for småting.
INNEN MIDTEN AV TRETTIÅRENE HADDE HAN ET OMFATTENDE RULLEBLAD
OG VAR TUNG RUSMISBRUKER
Avhengigheten min var veldig høy.
Jeg prøvde å kontrollere blackout-episodene med alkohol og dop.
Et øyeblikk har du kontrollen, det neste har de kontroll over deg.
Jeg var redd meg selv, for jeg følte jeg ble verre.
Blackoutene varte lenger og lenger. Og jeg hadde bare ingen kontroll.
LØRDAG 7. JULI 2001
Jeg var 37 år da forbrytelsen ble begått.
Jeg hadde akkurat røkt crack.
Visste ikke hva jeg gjorde, hvor jeg gikk.
Så er jeg i bokhandelen.
KLOKKEN 00:25 GIKK WALKER INN I VOKSENBOKHANDELEN LUSTY LIFE
LUSTY LIFE LEKETØY FOR ELSKENDE
KLOKKEN 02:39 SKAR HAN OVER STRUPEN PÅ BUTIKKMEDARBEIDEREN JAMES CURRY
CURRY DØDE AV BLODTAPET OG WALKER RØMTE FRA ÅSTEDET
HAN BLE ARRESTERT FEM DAGER SENERE
De fortalte at jeg hadde drept noen.
De sa jeg avga en erklæring.
Sant nok. Jeg drepte ham.
Jeg husker ikke det.
WALKER BLE ANKLAGET FOR FORSETTLIG DRAP,
EN FORBRYTELSE SOM KVALIFISERER TIL DØDSSTRAFF
Det faktum at han kunne ta et liv, kunne jeg ikke forstå.
Det gjorde meg vondt, for det er broren min.
Det var helt knusende.
Jeg heter Toni Walker-Coleman, og jeg er James' søster.
Dette er det eneste familiebildet James er med i.
Vi har ikke så mange bilder av James.
Han var vår lille, lubne teddybjørnbror.
Han likte å le og sånt.
Moren min gjorde det beste ut av det hun hadde.
De gode dagene var strålende, men så var det mørke dager.
Hun pleide å drikke mye.
Noen ganger visste vi ikke hvilken person som kom hjem.
Det var han som fikk det verste av alt sammen.
Hun brukte skjøteledningen på ham, eller hva som helst hun hadde for hånden.
Du vet, når hun var alkoholpåvirket, så…
Og så rømte han avsted.
Noen ganger stakk han av en uke eller to.
Noen ganger kom han i trøbbel underveis.
Han ble sendt på guttehjem og sånne ting, til han oppgraderte til fengsel.
Han var bare alltid bak lås og slå.
Jeg husker ikke én gang…
…hvor han var hjemme et helt år uten å sendes tilbake.
Jeg tror de kaller det institusjonalisert.
Hver gang man som barn ble arrestert eller satt i varetekt,
ble man tatt til straffeanstalter for barn og ungdom
som på 70- og starten av 80-tallet
ble drevet av tidligere straffedømte og pedofile.
Du skal liksom være trygg, men det føles som du går på omgang
til nye familier å bli misbrukt av.
Jeg tok til meg mye av det, for først trodde jeg det var min feil.
Jeg trodde de gjorde dette av hva enn for dårlige grunner, noe jeg hadde gjort.
Først imploderer jeg, så eksploderer jeg…
…og resten glemmer jeg bare.
Der kommer blackoutene inn.
Det virker som dét er mønsteret.
Hvis jeg ikke klarte å skade meg selv nok,
skadet jeg noen andre.
Det var sterkt. Veldig sterkt.
Og jeg hørte ting jeg aldri har hørt før.
Og det var mye innsikt der.
Jeg vet han har vært gjennom mye.
Så dette var bare mer lagt til.
Det han gjorde var galt.
Men hvem er de ansvarlige som ikke gjorde jobben sin?
Ingen grep inn. I stedet lot de det bare bygge seg større og større i ham
og ventet på at han skulle lage den neste episoden i livet sitt,
den som ledet ham dit han er nå.
Jeg tror ikke mange legger merke til det.
De ser en forbryter.
Og vi ser…
…en som vokste opp i vanskelige kår
og trengte mye kjærlighet og oppmerksomhet.
Det er det vi ser.
KOMMUNALE NØDETATER
TIL POLITIBETJENTENE SOM OFRET LIVET I TJENESTE FOR FELLESSKAPET
WALKER BLE ARRESTERT AV ROCHESTER-POLITIET 12. JULI 2001
Jeg heter Joe Dominick.
Jeg har jobbet med mellom 200 og 250 drapssaker i løpet av karrieren.
Denne saken er på Topp 10-listen min.
Det er ikke bare volden som ble utøvd i saken,
men helheten av omstendighetene.
Det jeg kan si om offeret, Mr. Curry, er at vi ikke fant ut mye om ham.
Jeg vil si han var en einstøing.
Vi fant ikke familiemedlemmer å kontakte.
Hans siste øyeblikk var nok fryktelige for ham.
Noen kom opp bak ham og skar ham fra øre til øre med en boksåpner.
Etterhvert dør han av blodtapet.
Jeg kan nok ikke komme på en verre måte å dø på.
James Walkers oppførsel under avhør var…
Var den helt uhyggelige delen av saken, for meg.
Fordi han var så avslappet og lettsindig
over voldsforbrytelsen han hadde begått,
og det var bare en uvanlig tilståelse.
SELV OM HAN NÅ PÅSTÅR AT HAN IKKE HUSKER NOE DRAP,
GA WALKER ETTER ARRESTASJONEN POLITIET EN DETALJERT GJENNOMGANG
Han ba om en pakke sigaretter,
vi ga ham sigaretter,
og han åpnet seg og begynte å fortelle
hvordan det hadde seg at han hadde drept Mr. Curry.
Mens vi snakker, tenker jeg fyren er hyggelig nok,
men det er som om jeg ser på ren ondskap.
Du vet, denne fyren er ren ondskap.
Å bare sitte der og fortelle i detalj om hvordan han drepte offeret.
Det er bare… Jeg vet ikke,
det var noe som festet seg i meg fordi det var så bisart.
At James Walker sier han var emosjonelt forstyrret under forbrytelsen,
er ikke noe jeg kjøper. Hverken den gang eller nå.
SEKSJON FOR ETTERFORSKNING
WALKER BLE ARRESTERT ETTER HAN BLE IDENTIFISERT PÅ VIDEO
FRA BUTIKKENS OVERVÅKNINGSKAMERA
Ålreit. Dette er fra overvåkningskameraet i butikken.
Det vil vise James Walker mote seg opp til å gjennomføre ranet.
Dette er offeret, James Curry.
Han står bak disken,
og personen her er James Douglas Walker.
De bare prater om været, ingenting skjer.
Og han er der i nesten tre timer.
Jeg tror han avventer til rette øyeblikket kommer.
Jeg skal spole litt fremover.
Så vil dere se at James Curry skal til å forlate kasseområdet.
Her går han. Curry forlater båsen sin,
og det er da drapet skjer.
Det skjer veldig raskt, bare et øyekast.
Det skjer faktisk akkurat nå.
James Currys liv ble akkurat tatt fra ham.
Her kommer Walker.
Han går inn i båsen, og nå skal han gå gjennom kassen.
Det må være noe med dette kassaapparatet, en skuff han ikke får åpnet,
for han åpner den øverste skuffen, og den er tom.
Hvordan åpner du det?
Nå roper han til James Curry: "Hvordan åpner du det?"
Jeg tror James Curry var død allerede da.
Han tørker av kassa…
…og til slutt går han.
Så å si at han var sinnforvirret og ikke visste hva han gjorde
da han begikk dette ranet, er i bunn og grunn vrøvl, ikke sant?
Det handlet ikke om noe annet enn å begå dette ranet.
Det er alt. Enkelt og greit.
Denne forbrytelsen var ikke en engangsforeteelse for James Walker.
Han har skåret folk tidligere, det er handlingsmønsteret hans.
CANANDAGUA I STATEN NEW YORK
SJU ÅR FØR DRAPET PÅ JAMES CURRY
BEGIKK WALKER ET NESTEN IDENTISK ANGREP
MED EN KNUST ØLFLASKE SOM VÅPEN
Det var traumatisk. Det var forferdelig.
Det er noe som aldri helt går over.
Jeg lærte å håndtere det, men det betyr ikke at jeg vil tilgi
det som skjedde, hvordan det forandret meg og hva det tok fra meg.
I 1994 ARBEIDET DAVID OGDENSKI
I EN VOKSENBOKHANDEL I ROCHESTER SENTRUM
Det var rundt 07:30, 07:40 på morgenen det hele skjedde.
Jeg hørte stemmen hans bak meg, og det føltes som et slag,
som et lett slag eller noe.
Jeg trodde han tullet, til jeg kikket ned og så
at det var en ganske stor pøl av blod der.
Han så på meg og sa han skulle drepe meg. Det var bare ren kulde og ikke noe hjerte.
Ikke noe hva som helst, bare: "Jeg skal drepe deg."
Jeg følte at dett var dett,
og jeg bare…
Jeg sa at jeg har en datter som skal bli født i oktober.
Jeg sa: "Jeg vil bare se datteren min. Ta det du vil fra butikken,
fra kassa, helt greit. Jeg vil bare se datteren min."
Og plutselig, veldig overraskende,
og ennå i dag forbløffer det meg, stoppet han plutselig
og ba meg å bare vente der i ti minutter.
Så gikk han bare.
Politiet fortalte at de tok ham rundt et kvarter senere,
vandrende nedover gata med en stor pose kvartdollarmynter
som ble tatt i butikken.
Jeg gikk på toalettet for å undersøke sårene,
og jeg dro et stort stykke glass fra ølflasken ut av halsen.
Jeg har et veldig stort arr her på halsen.
Jeg har også et arr på brystet der huden ble bare slitt av.
Til sammen rundt 13 forskjellige sår.
WALKERS STRAFFEUTMÅLING FOR ANGREPET PÅ DAVID OGDENSKI VAR OPPTIL ÅTTE ÅR
HAN BLE PRØVELØSLATT I DESEMBER 1999, ETTER Å HA SONET BARE FEM
Jeg forsto det ikke,
og ingen kunne forklare meg hvorfor han ble domfelt på den måten.
Jeg fikk ingen svar da jeg stilte spørsmål ved det.
Jeg kan ikke fri meg fra tanken at hadde han blitt i fengsel,
ville fyren han drepte fortsatt vært i live, med familien sin.
WALKER BRØT LØSLATELSESVILKÅRENE I SEPTEMBER 2000
OG BLE SATT PÅ ET AVRUSNINGSPROGRAM
CYNTHIA MOONEY BLE WALKERS TILSYNSFØRER I MAI 2001
Jeg hadde en beskjed til Mr. Walker første gang jeg møtte ham,
og den var at jeg skulle gi ham alle muligheter
til å finne en annen vei i livet.
Men det var opp til ham.
MOONEY FORSØKTE Å HJELPE WALKER MED Å HÅNDTERE ATFERDEN
HUN MENTE FØRTE TIL FORBRYTELSENE HANS
Hovedbekymringen som tilsynsfører var rusmisbruket hans.
For det er direkte knyttet til hans tilbøyelighet til vold
og dypt forankret i hans kriminelle atferd.
Rundt halvannen måned i tilsynsføringen
rapporterte han rutinemessig på kontoret mitt, som han skulle,
og han avslørte at han hadde fått tilbakefall i helgen.
Jeg sa: "Gå rett til avrusningsrådgiveren din,
utform en intensivplan og ring meg derfra."
Og han gjorde akkurat det jeg ba ham gjøre.
Han dro rett til behandleren,
og de utformet en intensiv behandlingsplan for å håndtere tilbakefall.
Og så hørte jeg aldri fra ham igjen.
MINDRE ENN EN MÅNED SENERE DREPTE WALKER JAMES CURRY
Neste gang jeg så James Walker,
var da han satt i varetekt.
James virket som en slagen mann, veldig stille.
Selv kroppsspråket hans viste bare tristhet.
Nesten som om han hadde innsett han nettopp hadde ødelagt livet sitt.
Men fokusert på at han hadde ødelagt sitt liv, ikke livet han tok.
Jeg kan ikke si jeg angrer på at jeg hjalp ham.
Jeg håper jeg aldri vil angre på å prøve å hjelpe folk.
Men han valgte å ikke ta i mot hjelpen han fikk.
Så det er hans ansvar.
Jeg tror blackoutene hans, om de er ekte, skjer fordi han velger det.
Han velger å ikke gjøre noe med sin psykiske helse og rusmisbruket,
og bruker det som unnskyldning for å skjære og drepe folk og utøve vold.
Så jeg tror ikke på at dette ikke er hans feil.
Det var helt og fullt hans feil og helt opp til ham.
WALKER RISIKERTE DØDSSTRAFF
FOR DRAPET PÅ JAMES CURRY
James Walker hadde aldri noen sjanse.
Å gjennomgå en traumatisk barndom,
ubehandlet psykisk sykdom og økende rusmisbruk
påvirker hvordan folk håndterer stress.
Det gjør dem mottagelige for å lystre impulser og tranger
og å begå forferdelige, grusomme forbrytelser.
I MÅNEDENE ETTER ARRESTASJONEN
TOK NEW YORKS KONTOR FOR FORSVAR I DØDSSTRAFFSAKER PÅ SEG WALKERS SAK
Jeg heter Bill Easton, er advokat i Rochester og representerte James Walker.
Jeg er absolutt en bløthjertet liberaler. Stolt av det.
STATEN NEW YORKS ANKEINSTANS
Da jeg møtte James og begynte å representere ham,
innhentet vi straks flest mulig journaler
og begynte å grave så dypt vi kunne i bakgrunnen hans
Og i løpet av seks uker hadde vi funnet en overflod
av journaler som viste en fullstendig traumatisk barndom.
James var et av syv barn med syv forskjellige fedre.
Barndommen hans var preget av mishandling, forsømmelse,
komplett mangel på foreldreveiledning.
Detaljene her er skremmende.
"Da han var 16 måneder gammel,
satte en uidentifisert voksen James ned på en brennhet komfyr.
James ble tatt inn på akuttmottaket med andre- og tredjegradsforbrenninger
brent inn i rumpeballene i form av et grillmerke."
Det tok tolv dager på sykehus for sårene å leges nok til at James kunne utskrives.
Og familiehistorien var full av vold og mennesker som ble drept.
James' far var en skremmende, voldelig mann som ble skutt og drept
da James var 15 år gammel.
Så han vokste opp i en familie som var formet og misformet av vold.
Han hadde det vi kaller formildende omstendigheter.
De hverken forsvarer eller unnskylder forbrytelsen,
men setter den i en sammenheng.
Vi la fram hvorfor dødsstraff ville være en upassende straff for James Walker.
EASTON UTARBEIDET EN RAPPORT
HAN FORELA RIKSADVOKATENS KONTOR FØR WALKERS RETTSSAK
Mange mennesker er rammet av alkoholisme eller narkotikamisbruk,
og mange er produkter av oppløste hjem. Andre oppdras av alkoholiserte foreldre.
Noen opplever at foreldre fengsles eller vold i hjemmet.
Noen få mister foreldre pga. vold.
Men det som er helt spesielt med denne saken
er ikke en enslig faktor, men at James hadde alle disse.
Dette er en mann med et grusomt forkvaklet liv,
og han bukket under for ting vi alle ville bukket under for
om vi var i hans situasjon.
PÅ GRUNNLAG AV EASTONS RAPPORT
ENTES AKTORATET OM Å IKKE ANMODE OM JAMES WALKERS HENRETTELSE
I STEDET, ETTER Å HA BLITT FUNNET SKYLDIG,
BLE HAN DØMT TIL FENGSEL PÅ LIVSTID UTEN MULIGHET FOR PRØVELØSLATELSE
Jeg ble veldig skuffet over James, da jeg fant ut hva han hadde gjort.
Du har ikke rett til å ta liv. Det tilhører Gud.
WALKERS NÆRESTE FORHOLD I OPPVEKSTEN
VAR TIL HANS ELDRE BROR, TEDDY
Jeg heter Theodore Walker, og jeg er den førstefødte av syv søsken.
Jeg var rundt 22 da jeg endelig viet livet mitt til Herren.
Vi hadde ikke det noen mener er det beste i livet.
Vi måtte klare oss med lite.
Vi strødde sukker på brødet bare for å gjøre et måltid av det.
Det var en tøff oppvekst.
Jeg sto på, solgte gress og kokain, sånne ting.
Men jeg synes han tok det i en litt mer ekstrem retning enn meg,
med å rane og sånt.
Min bror James hadde alltid en sterk fysisk tilstedeværelse.
Hvis han ble oppbragt, var denne unge mannen utfordrende å takle.
Jeg vil si at fra åtteårsalderen begynte det virkelig å manifestere seg
sånn at ingen kunne gjøre noe med ham da han ble sint.
Han ble en annen person, og han var virkelig ute av kontroll.
Du får ikke stoppet ham. Han hører deg ikke. Han er borte.
I bakhodet følte jeg alltid James ville gå for langt, til å kunne vende tilbake.
Jeg tok det aldri opp, for jeg ikke ville tro det,
men tegnene pekte i den retningen.
THEODORE WALKER HAR IKKE SNAKKET TIL BROREN SIN, ELLER HØRT STEMMEN HANS,
SIDEN HAN BLE FENGSLET FOR 20 ÅR SIDEN
Blackoutene var min og moren mins best bevarte hemmelighet.
Hun ville ikke at de andre barna skulle vite at
jeg hadde denne typen problemer,
eller la meg tro jeg ville bli behandlet som om jeg var annerledes.
Jeg hadde alltid et hjem, men når jeg gled inn i en blackout,
og gled ut av en, var det av og til
at jeg våknet på ukjente steder.
Jeg er et barn. Jeg skal være hjemme med brødrene og søstrene mine.
Og jeg våkner opp i en bakgård.
Og jeg kan ikke engang dra hjem, for jeg vet ikke hvor jeg er.
Jeg var redd. Visste aldri hva eller når noe kom til å skje.
Det skjedde fordi noen kjeftet på meg, eller noen mishandlet meg.
Jeg husket ikke noe, for jeg ville ikke huske.
Helt fenomenalt, det jeg hørte.
Han åpnet hjertet sitt.
Det hjalp meg å nå forstå
det jeg har opplevd med ham når han har hatt blackout,
for trodde han bare var…
At sånn var James bare, for han var alltid en tøff type.
Men nå vet vi at han faktisk ikke husket hva han nettopp hadde gjort.
Han delte aldri mye av sine personlige greier.
Han la lokk på dem,
men denne James her, som snakker her nå,
han er en forandret James.
Ja. Det blir litt følelsesladet for meg…
…for å være ærlig.
Jeg er et bedre menneske nå enn før.
Fra jeg ble arrestert, har jeg gått på medisiner.
Jeg har ikke begått en voldelig handling mot meg selv
eller noen andre…
…på over 20 år.
Jeg trenger medisiner og kanskje terapi resten av livet,
og det er ikke på grunn av forbrytelsen som ble begått.
Jeg trengte dette før forbrytelsen ble begått.
FIRE MÅNEDER ETTER FØRSTE INTERVJU,
SAMTYKKET JAMES WALKER TIL Å SVARE PÅ FLERE SPØRSMÅL
Han velger å ikke gjøre noe med sin psykiske helse og rusmisbruket,
og bruker det som unnskyldning for å skjære og drepe folk og utøve vold.
Faktum er at da jeg trengte hjelp, ba jeg om det.
Jeg sa til rådgiveren og terapeuten:
"Dette går jeg gjennom, og jeg har ikke medisinene mine."
"Ok, ja. Kom tilbake neste uke. "
Så det stemmer ikke at jeg tydde fullt og helt til dop.
Uten medisinene mine mistet jeg all kontakt med virkeligheten.
Men jeg sitter her foran dere nå.
Jeg er ikke den personen. Jeg blir aldri den personen igjen.
Og jeg skammer meg ikke lenger over å si at jeg trenger hjelp.
Hvorfor tror du du begikk to nesten identiske angrep
på menn som jobbet i voksenbokhandler?
For å være helt ærlig fordi da jeg vokste opp som barn på gata,
var det folkene på sånne steder som gjorde meg mest vondt.
Så enkelt er det.
Er man i sentrum,
kan man finne noe å spise, finne klær, gjøre hva det måtte være.
Men det fantes folk som brukte sånne ting som gulrot for å skade barn,
og jeg var et av barna de skadet.
Mentalt så jeg for meg folkene som hadde gjort meg vondt,
og gjorde det jeg gjorde.
Han delte aldri mye av sine personlige greier.
Han la lokk på dem.
Men denne James her, som snakker her nå,
han er en forandret James.
Dette er fremgang, og jeg må ta alt jeg får
når det kommer til broren min.
Og jeg vil gjerne gi ham all den positive forsterkningen jeg kan
til å fortsette å gjøre det han gjør. Ikke endre på det.
Dette var veldig vanskelig å høre på.
Det… Bare å høre stemmen hans
gjorde 20 år med slit og forandring verdt det.
For meg å være den jeg er nå, det var det min belønning.
Jeg fryktet meg selv veldig lenge, fordi jeg ikke kjente meg selv.
Men nå som jeg gjør det, er det ingenting å frykte.
Tekst: Greger Hoel